જય સરદારના અને જય ભવાનીના નારા સાથે રાહુલ ગાંધી શરૂ કર્યું તેમનું સંબોધન. તેમણે કહ્યું આજે ગુજરાતની સચ્ચાઇ અને ભાજપની સચ્ચાઇ વચ્ચે લડાઇ ચાલી રહી છે. બન્ને અલગ અલગ વસ્તુઓ છે. ગુજરાતની સચ્ચાઇ તે છે કે ગુજરાતના નવયુવાનો બેરોજગાર છે. ગુજરાતની સચ્ચાઇ છે કે તેના ખેડૂતો લાચાર છે. ગુજરાતની સચ્ચાઇ છે પ્રાઇવેટ સ્કૂલોની મોંધી ફી અને હોસ્પિટલના મોંધા બિલ. ગુજરાતની સચ્ચાઇ છે કે બધે જ ભષ્ટ્રાચાર ફેલાયેલો છે. ગુજરાતની સચ્ચાઇ છે પાટીદારો પર ચાલેલી ગોળી અને ઉનામાં દલીતો પર થયેલો અત્યારચાર છે. ગુજરાતની સચ્ચાઇ આદિવાસીઓની ભૂખ અને લાચારી છે. અને ભાજપની સચ્ચાઇ 5-10 સૌથી મોટા ઉદ્યોગપતિઓનો ફાયદો છે. ભાજપની સચ્ચાઇ તમારી જમીન, પાણી, વિજળીની ચોરી છે. ભાજપની સચ્ચાઇ નેના પ્લાન્ટના નામે 33 કરોડ રૂપિયાની લોલીપોપ છે. ભાજપની સચ્ચાઇ ખાલી શૂટબૂટ વાળા સાથે મૈત્રી છે.